Лаша Ашәбеи Ҭаҭарсҭан Аҳәынҭеилакы ахантәаҩи русеицура аԥеиԥш иалацәажәеит
19:21 12.07.2022 (ирҿыцуп: 19:23 12.07.2022)
© Foto / Парламент Абхазии Cостоялась встреча Спикера Народного Собрания Лаши Ашуба и Председателя Государственного Совета Республики Татарстан Фарида Мухаметшина
© Foto / Парламент Абхазии
Аԥсны ахада зхадараҿы дыҟоу аԥснытәи аделегациа Ҭаҭарсҭан русутә ныҟәара хацыркын ԥхынгәы 10 азы. Ихыркәшахоит ԥхынгәы 12 азы. Анаҩс аделегациа Башкортостанҟа амҩа иқәлоит, уа иҟазаауеит ԥхынгәы 15 рҟынӡа.
АҞӘА, ԥхынгәы 12 – Sputnik. Аԥсны Жәлар Реизара аиҳабы Лаша Ашәбеи Ҭаҭарсҭан Аҳәынҭқарратә еилакы ахантәаҩы Фарид Мухаменшин еиԥылеит, абри атәы аанацҳауеит Жәлар Реизара апресс-маҵзура.
"Аԥсни Ҭаҭарсҭани русеицуразы алшарақәа ыҟоуп, урҭ зегьы рынагӡара аҭахуп", - иҳәеит Ашәба.
Аганқәа русецура иалацәажәеит, апарламентқәа рҟны ирымоу рԥышәа еимырдеит. Лаша Ашәба Ҭаҭарсҭан Аҳәынҭеилакы азакәанԥҵараҿы иамоу аԥышәа азҿлымҳара аиҭеит, акомитетқәа аексперттә хеилакқәеи, апарламенттә комиссиақәеи, адепутатцәа ргәыԥқәеи, афракциақәеи русушьа ҭиҵааит.
Аиқәшәара хыркәшо Лаша Ашәба Фарид Мухаменшин Аԥсныҟа ааԥхьара ииҭеит, аҳамҭақәа ианеишьеит.
12 Ԥхынгәы, 12:14